1 Decembrie: Unirea de ieri, de azi și de mâine
Ziua națională pică anul acesta în mijlocul unor bătălii electorale mai complicate ca niciodată. Pe acest fond, cu greu se poate vorbi, sincer, despre unire. Societatea autohtonă pare mai dezbinată ca oricând, iar între părți nu se cască prăpăstii, ci se ridică ziduri până la nori, formate din dispozitive inteligente care îi leagă pe oameni de rețelele de socializare.